དོན་དག་གོ་མ་ཐུབ་པའི་ཁྱབ་བསྒྲགས་དེས་སུ་ལ་ཕན་ཐོགས་སམ།དོན་གོ་བ་གཙོ་བོ་མ་ཡིན་པའི་འཁྲབ་སྟོན་ཞིག་ཡིན་ན་རྟའུ་ལོག་སྐད་དང་རྒྱ་རོང་ལོག་སྐད།ཅོ་ནེ་དང་པ་རིས་སོགས་ཀྱི་ལོག་སྐད་ཀྱིས་བཤད་བཞག་ནའང་མི་ཆོག་པ་གང་ཡང་མེད།འོན་ཀྱང་ད་ཐེངས་ཀྱི་གླུ་པ་གླུ་མ་ཚོས་སྡིངས་ཆའི་སྟེང་ནས་གླུ་ལེན་གར་འཁྲབ་ཅིག་མ་ཡིན་པར་ཐར་ལོསྟོན་པའི་ཁྱབ་བསྒྲགས་དང་བོད་མི་ཚོས་ལྟད་མོ་དེར་རྒྱབ་སྐྱོར་དང་ཐུགས་འཁུར་ཡོང་བའི་རེ་བ་སྟོན་པ་ཞིག་ཡིན།སྤྱི་ན་གློག་བརྙན་རིགས་ལ་དགའ་མོས་བྱེད་མཁན་མང་ཤོས་ནི་གཞན་སྐྱེས་ཡིན་ཞིང་གློག་བརྙན་སྒྱུ་རྩལ་གྱིས་ཤུགས་རྐྱེན་ཐེབས་དགོས་ས་དེའང་གཞོན་སྐྱེས་ཚོ་ཡིན་སྟབས་རྒྱ་སྐད་ཀྱི་ལམ་ནས་བརྡ་ཁྱབ་གཏོང་བ་དེས་ཕན་ནུས་དང་ཁྱབ་རྒྱ་ཡོང་རྒྱུ་གསལ་པོ་རེད།དེང་སྐབས་བོད་ཀྱི་ཡུལ་ལུང་སོ་སོའི་གཞོན་སྐྱེས་བརྒྱ་ཆ་དགུ་བཅུ་ལྷག་གིས་རྒྱ་སྐད་གོ་ཐུབ་ཅིང་།ལྷག་པར་ཕྱི་ལོ་༢༠༠༥དྲུག་ནས་སློབ་གྲྭ་འགྲིམས་མཁན་ཇེ་མང་དང་སློབ་གསོ་ཐོབ་མཁན་དུ་གྱུར་པས་རྒྱ་སྐད་བཤད་ཉན་ཀྱི་གྲངས་ཀ་ཇེ་མང་དུ་སོང་ཡོད་པ་གསལ་པོར་ཆགས་ཡོད།